Document ID: /fineweb-2-swissfilter-quality_10-filterrobots/filtered/01307.jsonl.gz/266

Në Gjermani ka nisur të enjten në mbrëmje programi televiziv shumë i popullarizuar në kërkim të talenteve të rinj të muzikës, spektakli gjerman në vazhdime „The Voice of Germany 2014″.
Shqiptarja 22-vjeçe, Floriana Imeri, nga Bietigheim – Bissingen, është njëra nga kandidatet që tashmë ka bindur jurinë “The Voice of Germany”.
Me këngën „Tik Tok“ nga Kesha, shqiptarja nga Kosova ka kaluar sfidën e parë në këtë garë muzikore në Gjermani.
“Ku ishit ju, ne kemi nevojë për energji pozitive, vajzë, zëri juaj është aq i bukur“, i ka thënë Samu Haber, njëri nga anëtarët e jurisë të edicionit të sivjetëm “The Voice of Germany”.
Floriana ka jetuar për 21 vjet në qytetin Metter Enz. “Unë edhe si një vajzë e vogël kam kënduar, por me të vërtetë ia fillova këngës në moshën 13-vjeçe”.
Ajo tha të ketë qenë e dalluar me talentin e saj edhe në shkollë. Në shumë festa me familjen dhe miqtë ajo kishte kënduar para publikut. “Kjo më dha besim”, tha Floriana.
Në Kosovë Floriana është tashmë e njohur si një këngëtare e re. Dy vjet më parë ajo ka regjistruar një album me këngë popullore.
“Muzika në shtëpinë time është shumë e rëndësishme për mua, sepse jam rritur me të”, thotë ajo.
Floriana ëndrron karrierën e një këngëtareje ndërkombëtare. Florianes i pëlqen të këndojë më shumë balada.
Nga familja e saj Floriana ka marrë mbështetje të madhe, sidomos nga babai i saj që kishte ndikuar për të treguar talentin.
“Babai im është një fans shumë i madh imi, unë jam shumë e lumtur”, kishte deklaruar për mediat gjermane talentja nga Kosova, Floriana Imeri.